Test av juleøl 2014 fra polet: Godt til mat
VGs juleøltest 2014: Se også klassene for alkoholfritt øl, butikk-øl og pol-øl til kos. Fordi antallet produkter har blitt så høyt, har vi delt opp pol-klassen i to: øl til mat og øl til kos, med hver sin jury. I en perfekt verden hadde kanskje samtlige produkter blitt vurdert av samme jury, men da hadde den stakkars juryen blitt aldeles surrete før vi var i mål. I inndelingen har vi lyttet til bryggerienes anbefaling, lest produktinformasjonen og sett på alkoholprosenten. I noen tilfeller mener smaksdommerne at ølet hadde passet bedre i den andre kategorien. Da opplyser vi om det i teksten. Det slår ikke negativt ut på terningen. Her er resultatene - og etter resultatene kan du finne din personlige testvinner:Grans (6,5 %) Toppkarakter fra Anders og Thomas. Mørk, kraftig, brent, rik smak som passer til kjøtt. Spennende ettersmak.Balder (7 %) Rund, fyldig og søt, men ikke tung. Damene i smakspanelet anbefaler den til dessert, herrene til kjøtt.Aass (6,5 %) Flere av dommerne justerte karakterene opp da de smakte denne andre gang. God til mat; rund, søtlig smak.Mack (6,5 %) Toppkarakter fra Anders. Søtlig smak av karamellmalt - egner seg kanskje bedre til kaker enn til middag.Ægir (7 %) Denne egner seg definitivt bedre til pepperkakene enn til ribben. Rik, søtlig smak med mye krydder.Hansa Borg (6,5 %) Mindre dominerende smak enn mange av de andre, passer godt til julemiddagen. I tynneste laget for Ingrid.Hansa Borg (6,5 %) Godt matøl som ikke vil dominere for mye. Lav karakter fra Anders trekker ned fra en femmer til en firer.Ringnes (6,5 %) Pen, mørk juleølfarge. Anders og Thomas er også begeistret for smaken, Ingrid trekker for Smørbukk-smak.Ringnes (6,3 %) En nokså nøytral juleøl som ikke skiller seg ut. Ingrid liker den best, og anbefaler den sammen med akevitt.Kinn (6,7 %) Kraftig øl med mye smak. Kaffesmaken overskygger resten, mener Tove. «For kraftig for mat?» lurer Thomas.Grünerløkka Brygghus (6 %) Kraftig kaffesmak på denne også, men fin balanse. Ingrid savner litt sødme for den rette julefølelsen.Berentsens Brygghus (6,5 %) Gode karakterer for skum, lukt og farge. Litt varierende for smak. «Fyldig, varmende søtlig», skriver Anders.Hansa Borg (6,5 %) Tynn og lettdrikkelig juleøl med fin farge. For lite fylde for Ingrid. Tove synes den blir bedre på andre forsøk.Austmann (6,9 %) Mange treere på skjemaene. «Bitterhet som ikke er balansert skikkelig mot sødme», oppsummerer Ingrid.Hansa Borg (6,5 %) Strykkarakter fra Anders, som mener ølet er oksidert. Karakter 4 fra de andre. Karamellsmak, godt matøl.7 Fjell (7,3 %) Samstemt jury: Dette er ikke et juleøl! Krise å kombinere denne med ribbe, men OK til krydret mat («jule-taco»?).Hansa Borg (6,5 %) Pol-varianten av vinneren i butikk-klassen er ikke like vellykket. Bismak av smør (diacetyl), påpeker dommerne.Haandbryggeriet (6 %) Kraftig brent smak. Stikker i munnen og smaker medisin, synes Ingrid. Kan kanskje fungere med fet julemat.Trollbryggeriet (6 %) Tørr øl som smaker av røyk, gress og fjøs. «Sur vaskeklut», noterer Tove. Passer muligens til røkt kjøtt.Amundsen Bryggeri (6 %) Syrlig, krydret øl som smakspanelet har problemer med å finne et bruksområde for. Dårlig balanse, noe usmak.Kinn (7,5 %) Ingen typisk juleøl, og heller ikke helt vellykket. Smaker fruktig, lukter Hubba Bubba og bruspulver.Foretrekker du en annen vekting av delkarakterene? I tabellen nedenfor kan du skreddersy VG-testen til deg selv og finne din egen testvinner! De andre testresultatene: Alkoholfritt øl Butikk-øl Pol-øl til kos
Drikken som ledsager ribben eller pinnekjøttet har gjerne en alkoholprosent rundt 6,5. Her finner du de beste.